**ОБРАЗЛОЖЕЊЕ**

**I. Уставни основ за доношење Закона**

Уставни основ за доношење Споразума између Владе Републике Србије и Владе Руске Федерације о предаји Петербуршког листа Мирослављевог јеванђеља Републици Србији и слика Николаја Константиновича Рериха Руској Федерацији, садржан је у члану 99. став 1. тачка 4. Устава Републике Србије по коме Република Србија потврђује међународне уговоре када је законом предвиђена обавеза њиховог потврђивања.

**II. Разлози за потврђивање споразума**

Комплетирање најстаријег српског ћириличног рукописа „Мирослављево јеванђеље“, које се чува у Народном музеју у Београду, са недостајућим листом бр. 166. је од изузетног интереса за Републику Србију и представља највиши приоритет културне политике.

Одлуком о утврђивању старе и ретке књиге од изузетног значаја (Сл. гласник СРС бр. 54/79) Мирослављево јеванђеље је утврђено за културно добро од изузетног значаја старе и ретке књиге наведене у Листи старе и ретке књиге – редни број 1. до 486. Мирослављево јеванђеље, по свом саставу јеванђелистар, писано је на старословенском језику, српскe редакцијe и рашке ортографије. Садржи близу 300 минијатура романичког стила, богато украшених златом.

Гoдинe 1845/46. мaнaстир Хилaндaр пoсeтилa je рускa духoвнa мисиja нa чeлу сa архиепископом и научником, Пoрфириjeм Успeнским. Успенски, инaчe љубитeљ и кoлeкциoнaр стaрих рукoписa, је фaсцинирaн изглeдoм Mирoслaвљeвoг jeвaнђeљa 166. лист истог oднeo сa сoбoм. Нa овом листу сe нaлaзe чтeниja зa 7. (20.) jaнуaр, прaзник Свeтoг Joвaнa Крститeљa, укрaшeнa инициjaлoм сa ликoм Вaвилoнскe блудницe – мeтaфoрoм зa злу Ирoдиjaду, жeну цaрa Ирoдa, кoja oд мужa зaхтeвa глaву свeтoг Joвaнa. Taj лист сe oд 1846. дo 1883. гoдинe нaлaзиo у Киjeву, a нaкoн тoгa je прeнeсeн у Импeрaтoрску jaвну библиoтeку. Лист бр. 166 „Мирослављевог jеванђељаˮ тј. „Петербуршки лист Мирослављевог јеванђеља“ се чува у федералној државној буџетској установи „Руска национална библиотека” под инвентарским бројем: Ф.550. ОСРК. F.п.1.83.

С друге стране, према Архиви Народног музеја, 14 слика Николаја Рериха, за које се не може утврдити правни основ по коме се налазе у нашој земљи, су се првобитно налазиле у Музеју савремене уметности, да би 1933. године била донета Одлука да се слике уступе Историјско-уметничком музеју, Музеју кнеза Павла односно Народном музеју у Београду. Године 1951. расходовано је седам дела са списка од 14 радова Николаја Рериха, јер је реч о репродукцијама (Одлука комисије од 21. маја 1951.). Дела су предата ради прављења Сале која би била посвећена Николају Рериху која се није реализовала. Седам дела Николаја Рериха се не налазе у оквиру сталне поставке Народног музеја у Београду. У питању су слике и скице Николаja Константиновича Рериха и то: „Свети гости (Добри посетиоци)ˮ, Инвентарски број 849; „Село Берендеј (Насеље Берендејева)ˮ, Инвентарски број 853; „Звоњење (Зов звона)ˮ, Инвентарски број 893; „Бургустан на Кавказуˮ из серије Кавкаске студије. Инвентарски број 894; „Свети Сергије (преподобни Сергиј Радоњешки)ˮ, Инвентарски број 919; Нацрт женског костима за „Сњегурочкуˮ, Инвентарски број 933; Нацрт женског костима за оперу „Сњегурочкуˮ. Инвентарски број 934.

С обзиром да су слике близу девет деценија биле чуване у Народном музеју можемо сматрати да је у интересу српске културе да делови њеног сећања буду представљени и популаризовани на светској уметничкој сцени. Предајом Листа бр. 166 „Мирослављевог jеванђељаˮ културно добро од изузетног значаја за Републику Србију и истовремено споменик светске баштине уписан на листу УНЕСКОа – Памћење света, биће поново целовит, док ће се предајом седам дела Николаја Рериха Руској Федерацији употпунити колекција будућег руског музеја посвећеног овом великом уметнику. На овај начин кроз историјат предмета сачуваће се културни траг да је близу девет деценија Народни музеј у Београду чувао и бринуо се о Рериховим делима док је више од век и по Руска национална библиотека чувала и бринула о Листу бр. 166 Мирослављевог јеванђеља.

Сматрамо да је овај чин узајамне предаје јединствени акт добре воље и симболична потврда добрих односа наше две земље. Трајан повратак и излагање Рерихових дела у домицилној средини је сразмерно нашем интересу да се након више од стоседамдесет година лист Мирослављевог јеванђеља трајно врати у своју матичну државу.

Споразум је усаглашен дипломатским путем.

**III. Финансијске обавезе које настају извршавањем Споразума**

Извршавањем Споразума не настају финансијске обавезе за Републику Србију.

**IV. Процена потребних финансијских средстава за извршавање споразума**

Имајући у виду да су Споразумом предвиђене акције и активности у надлежности Министарства културе и информисања и Народног музеја у Београду, финансијска средства за њихову реализацију у износу 1.052.700 динара биће планирана у буџету Министарства културе и информисања за 2020. годину, а за текућу 2019. и 2021. годину финансијска средства нису потребна.